b"\n_START_ARTICLE_\n(You Drive Me) Crazy\n_START_SECTION_\nOzadje in sestava\n_START_PARAGRAPH_\nOriginalno izdana v tretji \xc4\x8detrtini leta 1999 preko debitantskega albuma Britney Spears, ...Baby One More Time, je bila pesem\xc2\xa0\xc2\xbb(You Drive Me) Crazy\xc2\xab\xc2\xa0kasneje vklju\xc4\x8dena tudi na njeno prvo kompilacijo, Greatest Hits: My Prerogative.\xc2\xa0\xc2\xbbRemix The Stop!\xc2\xab\xc2\xa0je bil uporabljen na verziji, izdani kot samostojni singl, vklju\xc4\x8den pa je bil tudi na soundtrack filma Drive Me Crazy (1999). Soundtrack je iz\xc5\xa1el 28. septembra 1999. Verzija pesmi, ki so jo samostojno izdali kot singl, se nekoliko razlikuje od verzije, izdane preko albuma ...Baby One More Time, ki so jo posneli leto prej, marca 1998, na \xc5\xa0vedskem. 12. maja 1999 sta Max Martin in Britney Spears od\xc5\xa1la v studio Battery v Manhattnu, New York, kjer sta ponovno posnela vokale za remix pesmi. Pesem so leta 1998 napisali Max Martin, J\xc3\xb6rgen Elofsson, Per Magnusson in David Kreuger. Pesem je teen pop in dance-pop zvrsti in govori o zaljubljenosti. Leta 2002 sta iz\xc5\xa1li \xc5\xa1e dve razli\xc4\x8dici pesmi drugih izvajalcev; prvo je kot drugi singl iz njihovega albuma Becoming Something Else posnela britanska metal glasbena skupina SugarComa, drugo pa je v jazz razli\xc4\x8dici izdal Richard Cheese, in sicer za svoj album Tuxicity.\n_START_SECTION_\nPromocija\n_START_PARAGRAPH_\nPesem\xc2\xa0\xc2\xbb(You Drive Me) Crazy\xc2\xab\xc2\xa0je postala druga uspe\xc5\xa1nica Britney Spears, ki se je uvrstila med prvih deset pesmi na glasbeni lestvici Billboard Hot 100, kjer je en teden zahvaljujo\xc4\x8d veliki promociji prek radijev singl ostal na desetem mestu. Poleg tega je pesem zasedla \xc5\xa1esto mesto na lestvici Hot 100 Airplay in tako postala njen tretji najvi\xc5\xa1je uvr\xc5\xa1\xc4\x8deni singl na tej lestvici, takoj za singloma\xc2\xa0\xc2\xbbHold It Against Me\xc2\xab\xc2\xa0in\xc2\xa0\xc2\xbbTill The World Ends\xc2\xab. Kakorkoli \xc5\xbee, singl se ni dobro prodajal, zaradi \xc4\x8desar se na lestvico Hot 100 Singles Sales sploh ni uvrstil; to gre pripisati tudi temu, da pesmi niso izdali preko gramofonske plo\xc5\xa1\xc4\x8de, ki so se takrat prodajale bolje, kot zgo\xc5\xa1\xc4\x8denke. Kot prej izdana singla Britney Spears je tudi pesem\xc2\xa0\xc2\xbb(You Drive Me) Crazy\xc2\xab\xc2\xa0po\xc5\xbeela velik uspeh na radijskih postajah in pristala med prvimi desetimi pesmimi na treh lestvicah: Top 40 Tracks, Mainstream Top 40 in Rhythmic Top 40._NEWLINE_Pesem je postala tudi velika mednarodna uspe\xc5\xa1nica, saj je pristala med prvmi petimi pesmimi na mnogih evropskih glasbenih lestvicah, vklju\xc4\x8dno s francosko, nem\xc5\xa1ko in skandinavskimi glasbenimi lestvicami. Na uradni britanski glasbeni lestvici je singl\xc2\xa0\xc2\xbb(You Drive Me) Crazy\xc2\xab\xc2\xa0zasedel peto mesto za 257.000 prodanih kopij izvodov v dr\xc5\xbeavi, nato pa je prejel srebrno organizacijo s strani organizacije British Phonographic Industry (BPI). Kakorkoli \xc5\xbee, singl se je uvrstil samo med prvih dvajset pesmi na glasbenih lestvicah v Kanadi in Avstraliji; kljub temu je za 70.000 prodanih kopij izvodov v Avstraliji s strani organizacije Australian Recording Industry Association prejel platinasto certifikacijo.\n_START_SECTION_\nSprejem kritikov\n_START_PARAGRAPH_\nBill Lamb s spletne strani About.com je dejal, da je pesem\xc2\xa0\xc2\xbb(You Drive Me) Crazy\xc2\xab\xc2\xa0osma najbolj\xc5\xa1a pesem Britney Spears, k \xc4\x8demur je dodal:\xc2\xa0\xc2\xbbDrugi singl iz Britneyjinega debitantskega albuma je nekoliko la\xc5\xbeje pozabiti, kot prvega. Ko pa to pesem sli\xc5\xa1i\xc5\xa1 prvi\xc4\x8d ali drugi\xc4\x8d, te \xc5\xbee pripravi do tega, da prepeva\xc5\xa1 refren. To je morda preprosto, a vseeno zelo zabavno.\xc2\xab\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbb(You Drive Me) Crazy\xc2\xab\xc2\xa0je re\xc5\xbeiral Nigel Dick, snemali pa so ga 14. in 15. junija 1999 na pla\xc5\xbei Redondo v Kaliforniji. Britney Spears je razkrila, da se je zgodbe videospota domislila sama in da je upala, da bo z videospotom\xc2\xa0\xc2\xbbstopila stopni\xc4\x8dko vi\xc5\xa1e.\xc2\xab V videospotu sta se pojavila tudi igralca Melissa Joan Hart in Adrian Grenier, ki sta s tem promovirala film Drive Me Crazy (1999), katerega glasbena tema je bila ta pesem. Nigel Dick je razkril, da Adrian Grenier na za\xc4\x8detku ni \xc5\xbeelel sodelovati pri snemanju videospota.\xc2\xa0\xc2\xbbVelika te\xc5\xbeava je postala, da Adrian Grenier ni \xc5\xbeelel zaigrati v videospotu. [...] Zato so mi dali navodila, kako naj ga pokli\xc4\x8dem in prepri\xc4\x8dam v to, da se bo pojavil v videospotu. Rekel sem mu: 'Ve\xc5\xa1, kaj, Adrian, mislim, da bi bilo to dobro za tvojo kariero in Britney je \xc4\x8dudovito dekle, z njo je res zabavno delati.' Nazadnje je pristal.\xc2\xab_NEWLINE_Videospot se je premierno predvajal v MTV-jevi oddaji Making the Video, 24. avgusta 1999 pa je pristal na \xc4\x8detrtem mestu najve\xc4\x8dkrat predvajanih videospotov v oddaji Total Request Live. Videospot na za\xc4\x8detku prikazuje Britney Spears kot eno izmed mnogih natakaric v klubu. Natakarice se preoble\xc4\x8dejo v obleke za ples. Britney Spears se preoble\xc4\x8de v zeleno majico in \xc4\x8drne hla\xc4\x8de, kakr\xc5\xa1ne je nosila tudi na naslovnici singla, nato pa pri\xc4\x8dnejo z obse\xc5\xbeno plesno sceno. Nato spleza na oder in za\xc4\x8dne peti; za njo se pojavi svetle\xc4\x8d oran\xc5\xbeen napis\xc2\xa0\xc2\xbbCRAZY\xc2\xab. Videospot za pesem\xc2\xa0\xc2\xbb(You Drive Me) Crazy\xc2\xab\xc2\xa0je najdlje predvajani videospot \xc5\xbeenske glasbenice v oddaji TRL, kjer je triinsedemdeset dni ostal eden izmed desetih najve\xc4\x8dkrat predvajanih videospotov v oddaji. Alternativna fotomonta\xc5\xbea videospota je vklju\xc4\x8den na DVD, dodatek k drugi kompilaciji Britney Spears, Greatest Hits: My Prerogative (2004). Jennifer Vineyard iz MTV-ja je menila, da\xc2\xa0\xc2\xbbalternativni audio posnetki dajejo ob\xc4\x8dutek, da Britney Spears pesem dobro zapoje samo, ko ji ritem ustreza, sicer pa z vokali nekoliko prehiteva vse druge.\xc2\xab Lik natakarice v videospotu za pesem\xc2\xa0\xc2\xbb(You Drive Me) Crazy\xc2\xab\xc2\xa0je navdihnil lik natakarice Britney Spears v videospotu za pesem\xc2\xa0\xc2\xbbWomanizer\xc2\xab\xc2\xa0(2008)."